આજે જ્યારે બાળકો મોબાઇલ યુગમાં મોબાઇલ ગેમ્સ જ વધુ રમતા જોવા મળી રહ્યાં છે. ત્યારે રવિવારે નવસારી શહેરમાં દેશી રમતો ધમધમી હતી. મોટી સંખ્યામાં લોકોએ ભેગા થઇ 16 જેટલી દેશી રમતો રમી ભૂતકાળને જીવંત કર્યો હતો. આજનો બાળક મોબાઇલ યુગમાં રમતો પણ મોબાઇલની જ રમે છે. જ્યાં જુઓ ત્યાં બાળકો મોબાઇલ લઇ બેસેલા જોવા મળે છે અને મોબાઇલમાં જ ગેમ્સ પણ રમે છે. વહેલી સવારે સાત વાગ્યેથી રમતો શરૂ થઇ હતી અને 10 વાગ્યા સુધીમાં મોટી સંખ્યામાં લોકો ભુલાઇ ગયેલી દેશી રમતો રમતા જોવા મળ્યા હતા. શહેરમાં પ્રથમ વખત મોટા પાયે થયેલા આવા આયોજનથી લોકોમાં ભારે ઉત્સાહ જોવા મળ્યો હતો.